ddrg/super_eurlex huggingface dataset:
Euroopa Liidu Teataja L 236 , 18/09/1996 Lk 0035 - 0035



Euroopa Parlamendi ja nõukogu direktiiv 96/56/EÜ, 3. september 1996, millega muudetakse direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 100a, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] toimides asutamislepingu artiklis 189b sätestatud korras [3] ning arvestades, et: nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) [4] teatavates sätetes esineb lühend "EMÜ"; Euroopa Liidu lepingu artikliga G asendati mõiste "Euroopa Majandusühendus" mõistega "Euroopa Ühendus"; seepärast tuleks eespool nimetatud sätetes asendada lühend "EMÜ" lühendiga "EÜ"; kuid ettevõtjatel on tavaliselt suured märgistuste varud; teatavaid ohtlikke aineid, mis on tähistatud kehtiva märgistusega ja millel on lühend "EMÜ", võidakse enne turustamist ladustada tootmiskohtades suhteliselt pikka aega; selline lühendi muutmine võib põhjustada ettevõtjatele lisakulusid; seepärast tuleks määrata mõistlik ajavahemik, mille jooksul saab siiski turustada ohtlikke aineid, mille märgistusel on EMÜ number ja sõnad "EMÜ märgistus"; direktiivi 67/548/EMÜ tuleks vastavalt muuta, ON VASTU VÕTNUD KÄESOLEVA DIREKTIIVI: Artikkel 1 Direktiivi 67/548/EMÜ muudetakse järgmiselt: a) käesolevaga asendatakse artikli 21 lõikes 2 mõiste "EMÜ number" mõistega "EÜ number"; b) käesolevaga asendatakse artikli 23 lõike 2 punktis f mõiste "EMÜ number" mõistega "EÜ number" ja mõiste "EMÜ märgistus" mõistega "EÜ märgistus". Liikmesriigid lubavad siiski kuni 31. detsembrini 2000 turustada selliseid aineid, mille märgistusel on EMÜ number ja sõnad "EMÜ märgistus". Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. juuniks 1998. Nad teatavad sellest viivitamata komisjonile. Kui liikmesriigid need meetmed vastu võtavad, lisavad nad nendesse meetmetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub kolmandal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 3. september 1996 Euroopa Parlamendi nimel president K. Hänsch Nõukogu nimel eesistuja I. Yates [1] EÜT C 73, 13.3.1996, lk 20. [2] 28. veebruaril 1996 esitatud arvamus (EÜT C 153, 28.5.1996, lk 1). [3] Euroopa Parlamendi 13. veebruari 1996. aasta arvamus (EÜT C 65, 4.3.1996, lk 26), nõukogu 4. märtsi 1996. aasta ühine seisukoht (EÜT C 134, 6.5.1996, lk 9) ja Euroopa Parlamendi 22. mai 1996. aasta otsus (EÜT C 166, 10.6.1996, lk 60). [4] EÜT L 196, 16.8.1967, lk 1. Direktiivi on viimati muudetud direktiiviga 94/69/EÜ (EÜT L 381, 31.12.1994, lk 1) ja 1994. aasta ühinemisaktiga. --------------------------------------------------
Euroopa Liidu Teataja L 236 , 18/09/1996 Lk 0044 - 0044



Euroopa Parlamendi ja nõukogu direktiiv 96/58/EÜ, 3. september 1996, millega muudetakse direktiivi 89/686/EMÜ liikmesriikide isikukaitsevahendeid käsitlevate õigusaktide ühtlustamise kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 100a, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] toimides asutamislepingu artiklis 189b sätestatud korras [3] ning arvestades, et: direktiivi 89/686/EMÜ [4] kohaselt peab igal isikukaitsevahendil (IKV) olema CE-märgis lisainformatsiooniga märgise pealekandmise aasta kohta; aasta märkimine ei ole vajalik IKV kasutaja ohutuse seisukohalt; see märgis võib segamini minna kasutusaja lõpptähtpäevaga, mis tuleb kanda piiratud kasutusajaga IKVdele; pealekandmise aasta märkimine jääb IKV tootja kohustuseks; selle täitmiseks tuleb teha märkimisväärseid kulutusi; lihtsustamist, mille tulemusena tootjalt ei nõutaks enam CE-märgise pealekandmise aasta märkimist, on subsidiaarsuspõhimõtet silmas pidades võimalik saavutada ainult uue direktiivi abil, millega muudetakse direktiivi 89/686/EMÜ, ON VASTU VÕTNUD KÄESOLEVA DIREKTIIVI: Artikkel 1 Direktiivi 89/686/EMÜ IV lisas jäetakse välja järgmine tekst: "Lisateave: - CE-märgise pealekandmise aasta kaks viimast numbrit; artikli 8 lõikes 3 mainitud juhul seda teavet ei nõuta." Artikkel 2 1. Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid 1. jaanuariks 1997. Nad teatavad sellest viivitamata komisjonile. Nad rakendavad neid meetmeid alates 1. jaanuarist 1997. Nende meetmete vastuvõtmisel viitavad liikmesriigid käesolevale direktiivile või lisavad selle viite mainitud meetmete ametlikul avaldamisel. Viitamise viisi näevad ette liikmesriigid. 2. Liikmesriigid edastavad komisjonile siseriiklike sätete tekstid, mis nad on vastu võtnud käesoleva direktiivi reguleerimisalas. Artikkel 3 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 3. septembril 1996 Euroopa Parlamendi nimel president K. Hänsch Nõukogu nimel eesistuja I. Yates [1] EÜT C 23, 27.1.1996, lk 6. [2] EÜT C 97, 1.4.1996, lk 8. [3] Euroopa Parlamendi 22. mai 1996. aasta arvamus (EÜT C 166, 10.6.1996, lk 60), nõukogu 10. juuni 1996. aasta ühine seisukoht (EÜT C 220, 29.7.1996, lk 11) ja Euroopa Parlamendi 17. juuli 1996. aasta otsus (EÜT C 261, 9.9.1996). [4] EÜT L 399, 30.12.1989, lk 18. Direktiivi on viimati muudetud direktiividega 93/68/EMÜ (EÜT L 220, 30.8.1993, lk 1) ja 93/95/EMÜ (EÜT L 276, 9.11.1993, lk 11). --------------------------------------------------
Euroopa Liidu Teataja L 338 , 28/12/1996 Lk 0085 - 0085



Komisjoni direktiiv 96/89/EÜ, 17. detsember 1996, millega muudetakse direktiivi 95/12/EÜ, millega rakendatakse nõukogu direktiivi 92/75/EMÜ kodumajapidamises kasutatavate pesumasinate energiamärgistuse alased sätted (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1992. aasta direktiivi 92/75/EMÜ kodumasinate energia ja muude ressursside tarbimise näitamise kohta märgistuses ja ühtses tootekirjelduses, [1] eriti selle artikleid 9 ja 12, võttes arvesse komisjoni 23. mai 1995. aasta direktiivi 95/12/EÜ, millega rakendatakse nõukogu direktiivi 92/75/EMÜ [2] kodumajapidamises kasutatavate pesumasinate energiamärgistuse alased sätted, ning arvestades, et: tänapäeva mõõtmismeetodid ja teave ei võimalda sisseehitatud veesoojendussüsteemita pesumasinate nõuetekohast märgistamist; seetõttu tuleb sellised masinad direktiivi 95/12/EÜ reguleerimisalast välja jätta; käesolevas direktiivis ettenähtud meetmed on kooskõlas direktiivi 92/75/EMÜ artikli 10 kohaselt asutatud komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 95/12/EÜ artikli 1 lõikes 1 olevasse kodumajapidamises kasutatavate, kõnealuse direktiivi reguleerimisalast väljajäetud pesumasinaliikide loetelusse lisatakse järgmine punkt: - "— kuni 30. juunini 1998 sisseehitatud veesoojendussüsteemita masinad." Artikkel 2 1. Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid 15. aprilliks 1997. Liikmesriigid teatavad nimetatud meetmetest viivitamata komisjonile. Liikmesriigid kohaldavad neid norme alates 15. maist 1997. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid teatavad komisjonile kõikidest meetmetest, mida nad käesoleva direktiiviga hõlmatud valdkonnas võtavad. Artikkel 3 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 17. detsember 1996 Komisjoni nimel komisjoni liige Christos Papoutsis [1] EÜT L 297, 13.10.1992, lk 16. [2] EÜT L 136, 21.6.1995, lk 1. --------------------------------------------------
Euroopa Liidu Teataja L 335 , 24/12/1996 Lk 0045 - 0045



Komisjoni direktiiv 96/87/EÜ, 13. detsember 1996, millega kohandatakse nõukogu direktiivi 96/49/EÜ (ohtlike kaupade raudteevedu käsitlevate liikmesriikide õigusaktide ühtlustamise kohta) tehnika arenguga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1996. aasta direktiivi 96/49/EÜ ohtlike kaupade raudteevedu käsitlevate liikmesriikide õigusaktide ühtlustamise kohta, [1] eelkõige selle artiklit 8, ning arvestades, et: rahvusvaheline ohtlike kaupade raudteevedude kord (RID) koos muudatustega tuleks lisana liita direktiivile 96/49/EÜ ning seda ei tuleks kohaldada mitte ainult piiriüleste vedude suhtes, vaid ka üksikute liikmesriikide sisevedude suhtes; direktiivi 96/49/EÜ lisas on rahvusvaheline ohtlike kaupade raudteevedude kord 1. jaanuari 1995. aasta redaktsioonis; rahvusvahelist ohtlike kaupade raudteevedude korda ajakohastatakse iga kahe aasta möödumisel ning seetõttu jõustub muudetud kord 1. jaanuaril 1997; vastavalt artiklile 8 tuleb artiklis 9 sätestatud korras vastu võtta kõik vajalikud muudatused, kohandamaks selle direktiiviga kaetud valdkonda teaduse ja tehnika arenguga ning ühtlustamaks seda uute eeskirjadega; sektorit tuleb kohandada rahvusvahelise ohtlike kaupade raudteevedude uue korraga ning seetõttu tuleb muuta direktiivi 96/49/EÜ lisa; käesolevas direktiivis ettenähtud meetmed on kooskõlas direktiivi 96/49/EÜ artiklis 9 sätestatud komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 96/49/EÜ lisa muudetakse järgmiselt: "Lisa moodustavad 1. jaanuaril 1997 jõustuvad rahvusvahelise ohtlike kaupade raudteevedude korra sätted, mis on esitatud Cotif'i liite B I lisas, kusjuures "osalisriik" ja "riigid või raudteed" asendatakse "liikmesriigiga". NB: Rahvusvahelise ohtlike kaupade raudteevedude kord avaldatakse kõigis ühenduse ametlikes keeltes niipea, kui selle tekst saab kõikides keeltes valmis." Artikkel 2 1. Liikmesriigid jõustavad käesoleva direktiivi järgimiseks vajalikud õigus- ja haldusnormid enne 1. jaanuari 1997. Liikmesriigid teatavad sellest viivitamata komisjonile. Kui liikmesriigid need meetmed vastu võtavad, lisavad nad nendesse meetmetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide tekstid. Artikkel 3 Käesolev direktiiv jõustub järgmisel päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 13. detsember 1996 Komisjoni nimel komisjoni liige Neil Kinnock [1] EÜT L 235, 17.9.1996, lk 25. --------------------------------------------------
Euroopa Liidu Teataja L 086 , 28/03/1997 Lk 0004 - 0004



Euroopa Parlamendi Ja Nõukogu direktiiv 96/85/EÜ, 19. detsember 1996, millega muudetakse direktiivi 95/2/EÜ toiduainetes kasutatavate lisaainete (välja arvatud värv- ja magusainete) kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 100a, võttes arvesse nõukogu 21. detsembri 1988. aasta direktiivi 89/107/EMÜ toiduainetes lubatud lisaaineid käsitlevate liikmesriikide õigusaktide ühtlustamise kohta, [1] eelkõige selle artikli 3 lõiget 2, võttes arvesse komisjoni ettepanekut, [2] võttes arvesse majandus- ja sotsiaalkomitee arvamust, [3] toimides asutamislepingu artiklis 189b sätestatud korras [4] ning arvestades, et: töödeldud Eucheuma meretaimed sisaldavad uusi lisaaineid, mille kasutamine on tehnoloogiliselt õigustatud; Euroopa Parlamendi ja nõukogu 20. veebruari 1995. aasta direktiivis 95/2/EÜ toiduainetes kasutatavate lisaainete (välja arvatud värv- ja magusainete) kohta [5] sisalduvat nimekirja toiduainetes kasutatavate lisaainete kohta tuleb kohandada, et lubada nende lisaainete kasutamist; toidu teaduskomiteega on konsulteeritud; puhtuskriteeriumid võetakse vastu direktiivi 89/107/EMÜ artiklis 11 sätestatud korra kohaselt, ON VASTU VÕTNUD KÄESOLEVA DIREKTIIVI: Artikkel 1 Direktiivi 95/2/EÜ I lisa tabelisse lisatakse E 407 järele järgmine lisaaine: "E-nr | Nimetus | E 407 a | Töödeldud Eucheuma merevetikad" | Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kolme kuu jooksul pärast selle avaldamist, et lubada käesolevale direktiivile vastavate toodetega kauplemist ja nende kasutamist. Liikmesriigid teatavad neist viivitamata komisjonile. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise vormi kehtestavad liikmesriigid. Artikkel 3 Käesolev direktiiv jõustub seitsmendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 19. detsember 1996 Euroopa Parlamendi nimel president K. Hänsch Nõukogu nimel eesistuja S. Barrett [1] EÜT L 40, 11.2.1989, lk 27. Direktiivi on viimati muudetud direktiiviga 94/34/EÜ (EÜT L 237, 10.9.1994, lk 1). [2] EÜT C 163, 29.6.1995, lk 12 ja EÜT C 208, 19.7.1996, lk 15. [3] EÜT C 18, 22.1.1996, lk 20. [4] Euroopa Parlamendi 28. märtsi 1996. aasta arvamus (EÜT C 117, 22.4.1996, lk 36), nõukogu 25. juuni 1996. aasta ühine seisukoht (EÜT C 315, 24.10.1996, lk 9) ja Euroopa Parlamendi 23. oktoobri 1996. aasta otsus (EÜT C 347, 18.11.1996). Nõukogu 9. detsembri 1996. aasta otsus. [5] EÜT L 61, 18.3.1995, lk 1. --------------------------------------------------
Nõukogu direktiiv 96/40/EÜ,

25. juuni 1996,

sadamariikide järelevalveinspektori isikutunnistuse ühise näidise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. juuni 1995. aasta direktiivi 95/21/EÜ laevaohutust, reostuse vältimist ning elu- ja töötingimusi laevadel käsitlevate rahvusvaheliste standardite rakendamise kohta ühenduse sadamaid kasutavate ja liikmesriikide jurisdiktsiooni all olevates vetes sõitvate laevade suhtes (sadamariigi kontroll), [1] eriti selle artikli 12 lõiget 4,

ning arvestades, et:

nõukogu direktiivis 95/21/EÜ sätestatakse riikliku järelevalveinspektori isikutunnistuse ühise näidise loomine;

on vajalik, et isikutunnistusel oleksid vähemalt järgmised andmed: välja andnud asutuse nimi, isikutunnistuse omaniku täisnimi, isikutunnistuse omaniku pilt, isikutunnistuse omaniku allkiri ja kinnitus selle kohta, et selle omanikul on volitatud käesoleva direktiivi alusel vastuvõetud siseriiklike õigusaktide kohaselt inspekteerima;

selleks et laeva kapten ja laevapere liikmed võiksid inspektori isiku kindlaks teha, peab isikutunnistusel olema ingliskeelne tõlge, kui see ei ole peamine kasutatav keel;

isikutunnistuse täpse vormi otsustavad liikmesriigid;

käesolevas direktiivis ettenähtud meetmed on kooskõlas nõukogu direktiivi 93/75/EMÜ [2] artikli 12 alusel moodustatud komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 95/21/EÜ artikli 12 lõikes 4 osutatud isikutunnistus peab vastama lisas sätestatud nõuetele.

Artikkel 2

1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. veebruaril 1997. Liikmesriigid teatavad sellest viivitamata komisjonile.

Kui liikmesriigid need sätted vastu võtavad, lisavad nad nendesse sätetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavad siseriiklike õigusnormide tekstid.

Artikkel 3

Käesolev direktiiv jõustub 20. päeval pärast selle avaldamist Euroopa Ühenduste Teatajas.

Artikkel 4

Käesolev direktiiv on adresseeritud liikmesriikidele.

Brüssel, 25. juuni 1996

Komisjoni nimel

komisjoni liige

Neil Kinnock

[1] EÜT L 157, 7.7.1995, lk 1.

[2] EÜT L 247, 5.10.1993, lk 19.

--------------------------------------------------

LISA

SADAMARIIGI JÄRELEVALVEINSPEKTORI ISIKUTUNNISTUSELE ESITATAVAD NÕUDED

(nagu on osutatud direktiivi 95/21/EÜ artikli 12 lõikes 4)

Isikutunnistus sisaldab vähemalt järgmisi andmeid:

a) välja andnud asutuse nimi

b) isikutunnistuse omaniku täisnimi

c) isikutunnistuse omaniku hiljuti tehtud foto

d) isikutunnistuse omaniku allkiri

e) kinnitus selle kohta, et selle omanikul on volitatud käesoleva direktiivi alusel vastuvõetud siseriiklike õigusaktide kohaselt inspekteerima.

Kui isikutunnistuse peamine kasutatav keel ei ole inglise keel, tuleb see tõlkida inglise keelde.

Isikutunnistuse vorm jäetakse pädevate asutuste otsustada.

--------------------------------------------------
Euroopa Liidu Teataja L 274 , 07/10/1997 Lk 0008 - 0008



Komisjoni direktiiv 97/58/EÜ, 26. september 1997, millega muudetakse nõukogu direktiivi 94/57/EÜ laevade kontrolli ja ülevaatust tegevate organisatsioonide ning veeteede ametite vastava tegevuse ühiste eeskirjade ja standardite kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. novembri 1994. aasta direktiivi 94/57/EÜ laevade kontrolli ja ülevaatusega tegelevate organisatsioonide ning veeteede ametite vastava tegevuse ühiste eeskirjade ja standardite kohta, [1] eriti selle artiklit 8, ning arvestades, et: direktiivi 94/57/EÜ lisa põhineb IMO resolutsioonil A.739(18) suuniste kohta ametite nimel tegutsevatele organisatsioonidele tegevuslubade andmiseks; IMO assamblee võttis 19. istungjärgul vastu resolutsiooni A.789(19) ameti nimel tegutsevate tunnustatud organisatsioonide ülevaatus- ja sertifitseerimisnõuete kohta; IMO resolutsioonis A.789(19) kehtestatud nõuded tuleb lugeda lisatuks IMO resolutsioonis A.739(18) kehtestatud suunistele; direktiivi 94/57/EÜ eesmärkide täitmiseks on kohane inkorporeerida IMO resolutsiooni A.789(19) sätted nimetatud direktiivi lisasse, kuivõrd see on kohaldatav; käesolevas direktiivis ettenähtud meetmed on kooskõlas direktiivi 94/57/EÜ artiklis 7 nimetatud komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 94/57/EÜ lisa jaosse "A. ÜLDSÄTTED" lisatakse punkt 7: "7. Organisatsioon peab tegutsema vastavalt IMO resolutsioonile A.789(19) ameti nimel tegutsevate tunnustatud organisatsioonide kontrolli ja sertifitseerimisnõuete kohta, kuivõrd need sätted hõlmavad käesoleva direktiivi rakendusalasse kuuluvaid küsimusi." Artikkel 2 1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. septembril 1998. 2. Kui liikmesriigid need sätted vastu võtavad, lisavad nad nendesse sätetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 3. Liikmesriigid edastavad viivitamata komisjonile käesoleva direktiiviga reguleeritavas valdkonnas nende vastuvõetud siseriiklike õigusnormide teksti. Komisjon teatab sellest teistele liikmesriikidele. Artikkel 3 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 26. september 1997 Komisjoni nimel komisjoni liige Neil Kinnock [1] EÜT L 319, 12.12.1994, lk 20. --------------------------------------------------
Euroopa Liidu Teataja L 184 , 12/07/1997 Lk 0031 - 0032



Komisjoni direktiiv 97/38/EÜ, 20. juuni 1997, millega muudetakse tööalase koolituse tunnustamise teist üldsüsteemi käsitlevat nõukogu direktiivi 89/48/EMÜ täiendava nõukogu direktiivi 92/51/EMÜ C lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1992. aasta direktiivi 92/51/EMÜ direktiivi 89/48/EMÜ täiendava tööalase koolituse tunnustamise teise üldsüsteemi kohta, [1] viimati muudetud komisjoni direktiiviga 95/43/EÜ, [2] eriti selle artiklit 15, ning arvestades, et: Ühendkuningriigi valitsus on esitanud põhjendatud taotluse kolme koolituskursuse väljajätmiseks nimetatud direktiivi C lisast; Ühendkuningriik on muutnud oma meditsiinilabori teadustöötaja (medical laboratory scientific officer) koolitust nii, et nüüd peab see sisaldama kolmeaastast kõrghariduslikku koolitust ja kuulub seega nõukogu direktiivi 89/48/EMÜ reguleerimisalasse [3]; seetõttu tuleb meditsiinilabori teadustöötaja kutseala koolituskursused C lisast välja jätta, kuna isikud, kellel on varasema korra kohaselt omandatud erialane, direktiivi 92/51/EMÜ reguleerimisalasse kuuluv ettevalmistus, võiksid direktiivi 89/48/EMÜ artikli 1 punkti a alusel taotleda sama kohtlemist; proteesija elukutse ei ole Ühendkuningriigis praegusel ajal reguleeritud; kriminaalhooldusametniku elukutse ei ole Ühendkuningriigis enam reguleeritud; käesoleva direktiiviga ettenähtud meetmed on kooskõlas nõukogu direktiivi 92/51/EMÜ artikli 15 kohaselt asutatud komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 92/51/EMÜ C lisa muudetakse vastavalt käesoleva direktiivi lisale. Artikkel 2 1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. septembriks 1997. Liikmesriigid teatavad sellest viivitamata komisjonile. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti. Artikkel 3 Käesolev direktiiv on adresseeritud liikmesriikidele. Artikkel 4 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Brüssel, 20. juuni 1997 Komisjoni nimel komisjoni liige Mario Monti [1] EÜT L 209, 24.7.1992, lk 25. [2] EÜT L 184, 3.8.1995, lk 21. [3] EÜT L 19, 24.1.1989, lk 16. -------------------------------------------------- LISA Direktiivi 92/51/EMÜ C lisa muudetakse järgmiselt:pealkirja "5. Ühendkuningriigi kursused, mis on akrediteeritud kui riiklikku kutsekvalifikatsiooni (National Vocational Qualifications) või Šoti kutsekvalifikatsiooni (Scottish Vocational Qualifications) andvad kursused" alt jäetakse välja järgmised taanded: "— meditsiinilabori teadustöötaja (medical laboratory scientific officer), — kriminaalhooldusametnik (probation officer), — proteesija (prosthetist),". --------------------------------------------------